L'Ajuntament oferix un 20% de descompte en els abonaments anuals de les activitats esportives
26/09/2017

# L'Ajuntament oferix un 20% de descompte en els abonaments anuals de les activitats esportives

[![Esport a Paterna](/images/noticias/2017/09/esport-paterna.jpg)](/images/noticias/2017/09/esport-paterna.jpg)

26.09.2017

El descompte s'aplicarà en els abonaments +QVida que tindran una tarifa anual de 221,73 euros

L'Ajuntament de Paterna, a través de la regidoria d'Esports, ha llançat una promoció exclusiva per a premiar la fidelitat dels usuaris dels servicis esportius municipals.

Es tracta d'un descompte del 20 % sobre el preu de l'abonament anual + QVida, la qual cosa suposa un estalvi de més de 55,44 euros passant dels 277,17 euros de la tarifa anual a 221,73 euros amb la rebaixa.

Tal com ha explicat el regidor d'Esport, José Manuel Mora, “mitjançant esta campanya, volem premiar la fidelitat del veí i veí que any rere any trien els servicis esportius municipals com la seua opció d'entrenament”.

Esta subscripció anual, permet als usuaris disfrutar d'accés il•limitat a més de 100 hores setmanals de classes dirigides en qualsevol instal•lació esportiva municipal, a bany lliure en piscines climatitzades i a gimnasos en qualsevol instal•lació.

Per a poder beneficiar-se del descompte, els usuaris han d'haver disfrutat de l'abonament anual en la passada temporada, o haver estat inscrits almenys, durant 6 mesos en el passat any a l'abonament +QVida.

Finalment, el regidor Mora, ha recordat que a més del descompte, l'abonament anual permet fraccionar el pagament mensual, trimestral, semestral o anualment “amb l'objectiu de facilitar l'accés de tots els veïns i veïnes les activitats esportives municipals”.